Lav et referat af nedenstående tekst:

Tekst:
Lørdag kulminerer Aalborg Karneval 2016 med den traditionsrige folkefest gennem Aalborg - stjerneparaden. Mange tusinde mennesker fra hele Nordjylland og resten af landet fortolker på hver deres måde årets tema: Der var engang. De har en fest, mens de gør det, og det er ligeså sikkert, som at solen står op, at nogle vil få lidt for meget indenbords - med de udfordringer det medfører. Derfor er Nordjyllands Politi naturligvis massivt til stede igennem hele dagen, for at sørge for, at festen forløber i god ro og orden. - Vores opgave er at sikre, at karnevallet foregår trygt og roligt for alle. Derfor følger vi naturligvis festlighederne hele dagen, og selvom det plejer at være en fredelig fest for det store flertal, så opfordrer vi til, at deltagerne passer på hinanden. Vær hinandens skytsengel og sørg for, at alle får en god fest, lyder det fra vicepolitiinspektør Poul Severinsen fra Nordjyllands Politi. Inden optogene lørdag formiddag starter fra havnen i Nørresundby, Skat på det yderste Østerbro og Haraldslund i vestbyen giver Nordjyllands politi gode råd med på vejen. TV2 Nord sender lørdag fra 10.00 til 12.30 direkte fra paraden. Vi sender på Salto, tv2nord.dk og på Facebook, og du kan dele din karnevalsoplevelse med hele Nordjylland ved lægge billeder op på TV2 Nords Facebook-side.

Referat:
Nordjyllands Politi giver karnevalisterne gode råd med på vejen.